Lav et referat af nedenstående tekst:

Tekst:
Den 37-årige mand, der er tiltalt for drabet på Mia Skadhauge Stevn har onsdag afgivet en del af sin forklaring ved byretten i Aalborg. Og ifølge ham, skete der et uheld op til den 22-årige sygeplejerskestuderendes død. - Jeg hører en lyd, som om noget hænger fast. Da jeg vender mig om, ser jeg Mia falde. Hun falder forover, og jeg ser, at hovedet giver et unaturligt ryk tilbage, forklarede den 37-årige i retten. "Hun faldt og lå stille" Ifølge den tiltalte var der god stemning i bilen, da han havde samlet Mia Skadhauge Stevn op fra Vesterbro i Aalborg. - Hun virkede flirtende, sagde den tiltalte i retten. Han forklarede, at Mia Skadhauge Stevn gav udtryk for, at hun var interesseret i hans tid i Forsvaret, og det talte de meget om. Derfor ville han vise hende Camp Hammer, et militærområde, nær Hammer Bakker. Ifølge tiltalte steg de ud af bilen og gik ud på en lille sti, indtil de gik ind blandt nogle træer, fordi de ifølge den tiltalte havde aftalt, at der skulle ske mere den aften - helt frivilligt, hævder den 37-årige. Den tiltalte gik et stykke fra Mia Skadhauge Stevn og med siden til og havde derfor ikke øjnene på hende, da han pludselig hørte noget unaturligt. - Jeg hører en lyd, som om der er noget, der hænger fast eller bliver trukket eller noget i den stil. Det var en kombination af noget, der træder i blade, og noget, der falder sammen, sagde han under afhøringen i byretten. Han vendte straks rundt, forklarede han, og så, at Mia Skadhauge Stevn faldt forover med hænderne fremad. Det så ikke ud til, at hun tog fra med hænderne, siger han. Den tiltalte forklarede, at hendes hoved lavede et unaturligt ryk tilbage, lige da hovedet er ved ramme jorden. - Først nåede jeg lige at tænke, om det nu var endnu en joke. Men så ser jeg, at hun ligger helt stille. Hun taler ligesom ud gennem tænderne og siger en svag lyd, der lød smertelig, sagde den tiltalte i retten. Ringede ikke 112 Den 37-årige sagde, at Mia Skadhauge Stevn havde en taske med sig. Da hun steg ud af bilen, var remmen knækket, og derfor havde hun bundet en knude på, så remmen blev kortere. Hun tog tasken om halsen, hævder han. Hun var ifølge tiltalte kontaktbar, men havde besvær med at trække vejret. Efter Mia Skadhauge Stevn, ifølge den tiltalte, var faldet, mærker den tiltalte, at hendes taske sidder fast en til to knytnæver over jorden. Anklageren spørger, hvorfor tiltalte ikke ringede 112. - Min telefon lå i bilen, og jeg ville ikke forlade hende, svarede den tiltalte. Han vurderede, at han selv kunne køre hende hurtigere ind til sygehuset, forklarede han. Her sluttede onsdagens retsmøde. Retssagen fortsætter igen torsdag morgen, hvor afhøringen af den tiltalte fortsætter.

Referat:
Den tiltalte forklarer nu omstændighederne omkring Mia Skadhauge Stevns død, som han oplevede det.